રવિવાર અને પાછી હોળી-ધુળેટીને કારણે મોલમાં વધુ પડતી જ ભીડ હતી. કેશવને આજે થોડું વધારે ધ્યાન રાખવું પડે તેમ હતું રખે ને કોઈ ચૂક થઈ જાય તો… બપોર થતા ભીડ થોડી ઓછી થઈ. આમ તો એની સાથે બીજા બે જણને પણ એ જ ડ્યુટી પર મૂકેલા હતા. એ કોઈ મહિલાના પર્સનું સીલ ચેક કરી રહ્યો હતો ત્યાં કોઈ વૃદ્ધનો મોટે મોટેથી રાડો નાખતો અવાજ આવ્યો. સહજ રીતે બધાનું ધ્યાન એ તરફ ગયું. કેશવે જોયું કે એની સાથેના મિતેષ સાથે એક વૃદ્ધ લડી રહ્યા હતા. એ રાડો નાખી કહેતા હતા કે, હું કોઈ ચોર લાગું છું તને ? કેમ મારી થેલી તપાસે છે ? હું એવા લોકોમાનો નથી કે જે ચોરી કરે… કેશવ દોડતો મિતેષ પાસે પહોંચ્યો અને ઈશારાથી પૂછ્યું એટલે મિતેષે પૂરી વાત જણાવી કે હું ક્યારનો આ કાકાને ખાલી એની બેગમાં સીલ લગાવવાની વાત કરું છું પણ એ કાકા માનતા જ નથી. કેશવે એ કાકા સામે જોયું. એમની